

**Fényeslitkei „Lippai Lajos” Tanulmányi Ösztöndíj**

*(Általános Iskolai tanulmányok)*

1. **Pályázat célja:**

A „**Lippai Lajos” Tanulmányi Ösztöndíj** célja a Fényeslitkén élő, tehetséges, általános iskolai tanulmányokat folytató fiatalok támogatása, tanulás ösztönzése. Az ösztöndíj pályázatot évente írja ki Fényeslitke Község Önkormányzata.

2. **Pályázók köre:**

A Fényeslitkei „Lippai Lajos” Tanulmányi Ösztöndíjra olyan általános iskolai tanulmányokat folytató tanuló nyújthat be pályázatot, aki:

* Fényeslitke közigazgatási területén legalább egy éve bejelentett állandó lakóhellyel rendelkezik és életvitelszerűen Fényeslitkén él,
* aki nem magántanulóként, megszakítás nélkül folytatja általános iskolai tanulmányait, 7-8. évfolyamon,
* igazolja, az ösztöndíj odaítélését megelőző legutóbbi évvégi bizonyítványával, hogy valamennyi tantárgy osztályzatából számított tanulmányi átlaga legalább: 4.
* „Útravaló” ösztöndíjas a pályázaton nem vehet részt.

3. **A pályázat benyújtásának módja:**

Személyesen: Fényeslitke Polgármesteri Hivatalban ügyfélfogadási időben, lezárt borítékban vagy postai úton ajánlott küldeményként. A borítékon feltűntetve a pályázó nevét, lakcímét és az ösztöndíj típusát. Érdeklődni: +36-45-447-011. telefonszámon lehet.

A pályázati dokumentáció és mellékletei elérhetők a [www.fenyeslitke.hu](http://www.fenyeslitke.hu) honlapon.

4. **Pályázat benyújtási határideje:** 2023. július 07. (péntek) 12:00 óra

A döntésre előkészítés során az előírt pályázati anyagban észlelt hiány esetén, hiánypótlásra lehetőség van a pályázati határidőn belül egyszeri alkalommal!

5. **A pályázat kötelező mellékletei:**

* a pályázó lakcímének igazolása, mely szerint Fényeslitke közigazgatási területén legalább 1 éve bejelentett lakcímmel rendelkezik, valamint életvitelszerűen él (életvitelszerű tartózkodást jelen kiírás **1. számú mellékletében szereplő *„Nyilatkozat életvitelszerű tartózkodásról”*** - nyomtatvány kitöltésével igazolható),
* a tanulmányi eredményt igazoló dokumentum,
* a pályázathoz kitöltve és kék tintával aláírva szükséges benyújtani a jelen kiírás **2. sz. melléklet szerinti *Pályázati Adatlapot.***

6. **A pályázat elbírálása:**

A pályázatok döntésre előkészítő munkálatait a Polgármesteri Hivatal végzi. Az elbírálás tanulmányi átlag alapján történik. A döntés ellen fellebbezésnek helye nincs!

7. **Értesítés a pályázati döntésről:**

A Polgármesteri Hivatal a meghozott döntéséről 2023. július 28.-ig postai úton küldött levélben értesíti a pályázókat.

8. **Az ösztöndíj folyósítása:**

* 4,0-4,49 tanulmányi átlag esetén az egyszeri támogatásmértéke 10.000 Ft.
* 4,5-5 tanulmányi átlag esetén az egyszeri támogatásmértéke 20.000 Ft.

Az elnyert támogatás folyósításának kezdete legkorábban: 2023. augusztus 28. Az elnyert támogatás közvetlen adó- és TB- járulékfizetési kötelezettség nem terheli (lásd. SZJA-ról szóló 1995. évi CXVII. törvény 1. sz melléklet 3.2.6. és 4.17. pontját.)

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.